Submitted by webadmin on
ກອງທຶນຫລຸດຜ່ອນຄວາມທຸກຍາກ ເປັນໂຄງການໜຶ່ງທີ່ຂຶ້ນກັບລັດຖະບານ ກໍ່ຄືຄະນະພັດທະນາຊົນນະບົດ ແລະ ລຶບລ້າງຄວາມທຸກຍາກຂັ້ນສູນກາງ, ຫ້ອງວ່າການລັດຖະບານ ໄດ້ຮັບທຶນຊ່ວຍເຫລືອຈາກທະນາຄານໂລກ, ອົງການຮ່ວມມືດ້ານການພັດທະນາປະເທດສະວິດເຊີແລນ,ອົງການຊ່ວຍເຫລືອອົດສ໌ຕາລີ ແລະ ກອງທຶນພັດທະນາສັງຄົມຂອງຍີ່ປຸ່ນ ເພື່ອສະໜອງພື້ນຖານໂຄງລ່າງຂະໜາດນ້ອຍ ແລະ ສ້າງຄວາມເຂັ້ມແຂງໃຫ້ປະຊາຊົນຢູ່ກຸ່ມບ້ານທີ່ທຸກຍາກລວມທັງກິດຈະກໍາປັບປຸງຊີວິດການເປັນຢູ່ ເພື່ອເຊື່ອມສານດ້ານໂພຊະນາການ (ຄປພ). ທລຍ ໄດ້ຮັບການສືບຕໍ່ໂຄງການໄລຍະທີສອງ(2012-2016)ຊຶ່ງປະຈຸບັນມີຄວາມຕ້ອງການ ພະນັກງານ ຜູ້ປະສານງານໂຄງການ ຂັ້ນແຂວງ 01ຕຳແໜ່ງ ປະຈຳ ຢູ່ຫ້ອງການ ທລຍ ແຂວງ ຜົ້ງສາລີ ລາຍລະອຽດດັ່ງລຸ່ມນີ້:
ໜ້າທີ່ ແລະ ຄວາມຮັບຜິດຊອບຫລັກ:
- ວາງແຜນ, ຕິດຕາມ, ກວດກາ ແລະ ປະສານສົມທົບກັບທີມງານ ໃນການຈັດຕັ້ງປະຕິບັດວຽກງານຕ່າງໆຂອງໂຄງການຢູ່ຂັ້ນແຂວງ/ເມືອງ ເພື່ອຮັບປະກັນໃຫ້ທຸກກິດຈະກຳສຳເລັດຕາມກຳນົດເວລາ ແລະ ມີຄຸນນະພາບສູງ
- ກະກຽມແຜນງົບປະມານ ແລະ ກວດກາຕິດຕາມການຄຸ້ມຄອງບໍລິຫານດ້ານການເງິນ ແລະ ຊັບສົມບັດຂອງໂຄງການ ຢູ່ຂັ້ນແຂວງ ແລະ ເມືອງ
- ຊ່ວຍເຫລືອໃນການຈັດຕັ້ງປະຕິບັດໂຄງການຍ່ອຍ ແລະ ແກ້ໄຂບັນຫາ ພ້ອມທັງໃຫ້ຄຳແນະນຳແກ່ ທິມງານເພື່ອເຮັດໃຫ້ຂະບວນການປະຕິບັດໂຄງການມີຄວາມສະດວກ, ມີຄຸນນະພາບ ແລະ ດຳເນີນໄປຕາມແຜນທີ່ກຳນົດໄວ້
- ປະສານສົມທົບ ແລະ ຮ່ວມມືຢ່າງໃກ້ຊິດກັບການນຳຂັ້ນແຂວງ ແລະ ທຸກໆພະແນກການທີ່ກ່ຽວຂ້ອງເພື່ອຈັດຕັ້ງປະຕິບັດບັນດາກິດຈະກຳຂອງກອງທຶນຫລຸດຜ່ອນຄວາມທຸກຍາກ
- ປະເມີນເບິ່ງທ່າແຮງ ແລະ ຄວາມສາມາດຂອງທີມງານຂັ້ນແຂວງ, ຂັ້ນເມືອງ, ຂັ້ນກຸ່ມບ້ານ ແລະ ຂັ້ນບ້ານທີ່ຢູ່ພາຍໃຕ້ຄວາມຮັບຜິດຊອງຂອງກອງທຶນ ພ້ອນທັງອອກແບບວິທີການປັບປຸງ ຫລື ສ້າງຄວາມເຂັ້ມແຂງໃຫ້ແກ່ການຈັດຕັ້ງດັ່ງກ່າວຕາມຄວາມເໝາະສົມ.
- ຮັບຜິດຊອບໃນການລາຍງານຜົນຄວາມຄືບໜ້າ ກ່ຽວກັບການຈັດຕັ້ງປະຕິບັດກິດຈະກຳຂອງກອງທຶນຢູ່ໃນແຂວງ ປະຈຳງວດ ຫລື ປະຈໍາປີ ໃຫ້ທັນກັບກໍານົດເວລາທີ່ວາງໄວ້ ຢ່າງຄົບຖ້ວນ ແລະ ໃຫ້ໄດ້ຮັບຜົນດີ.
- ປະກອບສ່ວນໃນການສ້າງລະບົບຕິດຕາມການພັດທະນາຊົນນະບົດທີ່ຍືນຍົງ ແລະ ຮັບປະກັນໃນການກະຈາຍຂໍ້ມູນຂ່າວສານ ແລະ ປະສານງານດ້ານການພັດທະນາຊົນນະບົດໃຫ້ພາກສ່ວນຕ່າງໆທີ່ເປັນຄູ່ ຮ່ວມໃນການພັດທະນາດ້ວຍກັນ.
- ປະຕິບັດໜ້າທີ່ອື່ນໆ ຕາມຄວາມຮຽກຮ້ອງຕ້ອງການຂອງໂຄງການ.
ຄຸນວຸດທິ ແລະ ປະສົບການ:
- ຮຽນຈົບດ້ານບໍລິຫານລັດ ຫລື ບໍລິຫານທຸລະກິດ, ສັງຄົມວິທະຍາ, ວິສະວະກຳ, ການພັດທະນາ ຫລື ຂະແໜງການທີ່ກ່ຽວຂ້ອງອື່ນໆ
- ມີປະສົບການຢ່າງໜ້ອຍ 5-7 ປີ ກ່ຽວກັບການຄຸ້ມຄອງບໍລິຫານວຽກພັດທະນາຊົນນະບົດ ຊຶ່ງລວມມີການວາງແຜນ, ການຄຸ້ມຄອງບໍລິຫານງົບປະມານ, ການຈັດຕັ້ງປະຕິບັດ, ການລາຍງານ ແລະ ຕິດຕາມປະເມີນຜົນໂຄງການ.
- ມີຄວາມສາມາດ ແລະ ປະສົບການໃນການຄຸ້ມຄອງບໍລິຫານພະນັກງານ
- ສາມາດຄຸ້ມຄອງບໍລິຫານຫ້ອງການ ຊຶ່ງລວມມີ ການກວດກາວຽກງານບໍລິຫານ ແລະ ການເງິນ, ການຈັດຕັ້ງ ແລະ ອຸປະກອນຫ້ອງການ ແລະ ການນຳໃຊ້ຊັບສົມບັດຄົງທີ່ຂອງໂຄງການ.
- ມີປະສົບການກ່ຽວກັບການເຮັດວຽກພັດທະນາຊົນນະບົດ, ການວາງແຜນແຕ່ລຸ່ມຂຶ້ນເທິງ, ການພັດທະນາແບບມີສ່ວນຮ່ວມ.
- ມີປະສົບການໃນການປະສານງານກັບອຳນາດການປົກຄອງ ຂັ້ນແຂວງ ແລະ ເມືອງ, ຂະແໜງການທີ່ກ່ຽວຂ້ອງ ແລະ ອົງການສື່ມວນຊົນຕ່າງໆ
- ມີຄວາມຮູ້ດ້ານພາສາອັງກິດໃນລະດັບປານກາງ
- ຮູ້ນຳໃຊ້ຄອມພິວເຕີ ເພື່ອຂຽນບົດລາຍງານ ໂດຍນຳໃຊ້ MS word, MS Excel ແລະ ອື່ນໆ
ເງື່ອນໄຂອື່ນໆ ທີ່ຕ້ອງການ:
· ມີທັດສະນະ ແລະ ຄຸນສົມບັດໃນການເປັນຜູ້ນໍາພາທີ່ດີ (ມີຫລັກໝັ້ນດ້ານສິລະທຳ, ເປັນກາງ ແລະ ໂປ່ງໃສ, ມີການວິເຄາະ, ພິຈາລະນາ ແລະ ແກ້ໄຂບັນຫາໄດ້ດີ, ກ້າຕັດສິນໃຈ,...)
· ສາມາດເຮັດວຽກແບບອິດສະຫລະ, ສາມາດເຮັດວຽກພາຍໃຕ້ຄວາມກົດດັນ ຕາມຄວາມຮຽກຮ້ອງຕ້ອງການອັນຮີບດ່ວນ ຂອງໂຄງການ ແລະ ພາຍໃຕ້ການຄວບຄຸມ ແລະ ຊີ້ນຳຈາກຂັ້ນເທິງໜ້ອຍທີ່ສຸດ.
· ສາມາດເດີນທາງໄປເຮັດວຽກໃນເຂດຫ່າງໄກສອກຫລີກ
· ສາມາດສື່ສານພາສາຊົນເຜົ່າໃດໜຶ່ງທີ່ນໍາໃຊ້ກັນຢູ່ໃນທ້ອງຖິ່ນ ແຂວງ ຜົ້ງສາລີ ຈະໄດ້ຮັບການພິຈາລະນາເປັນພິເສດ.
· ຜູ້ສະໝັກທີ່ເປັນເພດຍິງ ຫລື ຊົນເຜົ່າຈະໄດ້ຮັບການພິຈາລະນາເປັນພິເສດ
ເອກະສານຍື່ນສະໝັກປະກອບມີ:
ໃບຄຳຮ້ອງສະໝັກງານຂຽນດ້ວຍຕົນເອງ ເຊິ່ງລະບຸຊື່ຕຳແໜ່ງ,ບ່ອນປະຈຳການ ແລະ ຄວາມຮູ້ຄວາມສາມາດ ປະສົບການທີ່ສອດຄ່ອງຄວາມຕ້ອງການ, ຊີວະປະຫວັດຂອງຜູ້ສະໝັກ ທີ່ລະບຸກ່ຽວກັບປະສົບການຜ່ານມາຢ່າງລະອຽດ ພ້ອມດ້ວຍລາຍລະອຽດຂອງຜູ້ຢັ້ງຢືນ 03 ທ່ານ (ຊື່, ຕໍາແໜ່ງ, ໂທລະສັບ), ສໍາເນົາໃບຜ່ານງານ, ໃບແຈ້ງໂທດ, ບັດປະຈຳຕົວ ຫລື ປຶ້ມສຳມະໂນຄົວ, ພ້ອມດ້ວຍຮູບຖ່າຍບໍ່ກາຍ 3 ເດືອນ ຂະໜາດ 3X4 01 ໃບ ໄປທີ່: ຫ້ອງການ ທລຍ ຜົ້ງສາລີ ຊຶ່ງຕັ້ງຢູ່ ຕຶກໂຮງໝໍເກົ່າ ( ສູນບຳບັດຄົນຕິດຢາເສບບຕິດ), ບ້ານ ນາຕຸ່ນ ເມືອງ ຂວາ ແຂວງ ຜົ້ງສາລີ ເບີຕິດຕໍ່: ນາງ ພອນສັກ ພັນທະສິດ 088 210824. ຫລື ສົ່ງມາຫ້ອງການ ທລຍ ສູນກາງ ທີ່ນະຄອນຫລວງວຽງຈັນ ຕັ້ງຢູ່ຫ້ອງວ່າການລັດຖະບານ, ຄະນະພັດທະນາຊົນນະບົດ ແລະ ລຶບລ້າງຄວາມທຸກຍາກ ຂັ້ນສູນກາງ, ໂທລະສັບ 021 261 479-80, ແຟັກ 021 261481. Email: piengngeune@prflaos.org or Khemphone@prflaos.org.
ກະລຸນາຮັບຊາບວ່າ ກອງທຶນຈະທຳການຕິດຕໍ່ຫາຜູ້ທີ່ເໝາະສົມ ແລະຖືກຕ້ອງຕາມເງິື່ອນໄຂທີ່ຄົບຖ້ວນເທົ່ານັ້ນ ເພື່ອດຳເນີນຂະບວນການປະເມີນ. (ເອກະສານສະໝັກທຸກຢ່າງຈະບໍ່ອະນຸຍາດໃຫ້ຖອນຄືນ)